pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สมอ. ยกเครื่องกระบวนการออกใบอนุญาตเหลือ 15 วันทำการ “เร็วขึ้น สะดวกขึ้น ง่ายขึ้น”
วันศุกร์ที่ 30 ธันวาคม 2559
สมอ. ยกเครื่องกระบวนการออกใบอนุญาตเหลือ 15 วันทําการ “เร็วขึ้น สะดวกขึ้น ง่ายขึ้น”
สํานักงานมาตรฐานผลิตภัณฑ์อุตสาหกรรม (สมอ.) สนองนโยบายรัฐบาลปรับลดขั้นตอน และระยะเวลาการออกใบอนุญาต มอก. เร็วขึ้นเหลือ 15 วันทําการ
สํานักงานมาตรฐานผลิตภัณฑ์อุตสาหกรรม (สมอ.) สนองนโยบายรัฐบาลปรับลดขั้นตอน และระยะเวลาการออกใบอนุญาต มอก. เร็วขึ้นเหลือ 15 วันทําการ พร้อมเดินหน้านําระบบสารสนเทศมาใช้ในการออกใบอนุญาต (ระบบ E-License) เพิ่มช่องทางการให้บริการรับคําขอใบอนุญาตให้กับผู้ประกอบการ เพื่อความสะดวกในการขอรับใบอนุญาตมากยิ่งขึ้น
นายพิสิฐ รังสฤษฎ์วุฒิกุล เลขาธิการ สมอ. เปิดเผยว่า สมอ. ในฐานะหน่วยงานที่มีภารกิจหลักในการออกใบอนุญาตให้แสดงเครื่องหมายมาตรฐาน ออกใบอนุญาตให้ทําและนําเข้า สําหรับผู้ทํา และผู้นําเข้าผลิตภัณฑ์ อุตสาหกรรม ได้ดําเนินการปรับปรุงกระบวนการอนุญาตเพื่อให้เกิดความรวดเร็ว โดยได้แต่งตั้งหน่วยตรวจ (IB) ไปแล้วจํานวน 14 หน่วยงาน เพื่อทําหน้าที่ในการตรวจประเมินระบบการควบคุมคุณภาพของโรงงานที่ทําผลิตภัณฑ์มาประกอบการพิจารณาออกใบอนุญาต การขึ้นทะเบียนโรงงานผู้ทําในต่างประเทศเพื่อลดความซ้ําซ้อนและลดค่าใช้จ่าย การขยายระยะเวลายอมรับผลการตรวจประเมินโรงงานที่เคยออกใบอนุญาตแล้วจาก 1 ปี เป็น 3 ปี การลดระยะ เวลาการให้บริการออกใบอนุญาต จากเดิม 46 วันทําการเป็น 15 วันทําการ พร้อมทั้งได้ปรับปรุงแก้ไขแบบคําขอรับการอนุญาตและแบบใบอนุญาต เพื่อตอบสนองตามนโยบาย Ease of Doing Business ของรัฐบาล โดยมีผลบังคับใช้ตั้งแต่วันที่1 สิงหาคม ๒๕๕9 ที่ผ่านมา ซึ่งจากการปรับปรุงกระบวนการอนุญาตดังกล่าว ตั้งแต่เดือนสิงหาคม-เดือนพฤศจิกายน 2559 สมอ. ได้ดําเนินการออกใบอนุญาต ให้ผู้ทํา ผู้นําเข้า ไปแล้วทั้งสิ้น 1,258 ฉบับ และใช้ระยะ เวลาการออกใบอนุญาตโดยเฉลี่ยเพียง 10 วันทําการ/เรื่อง เท่านั้น
เลขาธิการ สมอ. กล่าวเพิ่มเติมว่า สมอ. ได้ดําเนินการปรับปรุงกระบวนการออกใบอนุญาตอย่างต่อเนื่อง ซึ่งขณะนี้ สมอ. กําลังอยู่ระหว่างการนําระบบเทคโนโลยีสารสนเทศมาใช้ในการพิจารณาออกใบอนุญาต (ระบบ E-License) เพื่อเพิ่มช่องทางการให้บริการรับคําขอใบอนุญาตให้กับผู้ประกอบการให้มีความสะดวกมากยิ่งขึ้น และคาดว่าจะเริ่มนําระบบดังกล่าวมาใช้ประมาณกลางปี 2560
รัฐบาลไทย-ข่าวทำเนียบรัฐบาล-บิ๊กตู่ เป็นสักขีพยาน นำ ทส. มอบหนังสืออนุญาตให้เข้าทำประโยชน์หรืออยู่อาศัยภายในเขตป่าสงวนแห่งชาติ พื้นที่ จ.ราชบุรี และกาญจนบุรี
วันพุธที่ 13 พฤศจิกายน 2562
บิ๊กตู่ เป็นสักขีพยาน นํา ทส. มอบหนังสืออนุญาตให้เข้าทําประโยชน์หรืออยู่อาศัยภายในเขตป่าสงวนแห่งชาติ พื้นที่ จ.ราชบุรี และกาญจนบุรี
บิ๊กตู่ เป็นสักขีพยาน นํา ทส. มอบหนังสืออนุญาตให้เข้าทําประโยชน์หรืออยู่อาศัยภายในเขตป่าสงวนแห่งชาติ พื้นที่ จ.ราชบุรี และกาญจนบุรี
วันที่ 11 พฤศจิกายน 2562 ณ โรงยิมเนเซียม จังหวัดราชบุรี พลเอก ประยุทธ์ จันทร์โอชา นายกรัฐมนตรี ให้เกียรติเป็นประธานสักขีพยานในพิธีมอบหนังสืออนุญาตให้เข้าทําประโยชน์หรืออยู่อาศัยภายในเขตป่าสงวนแห่งชาติ เพื่อดําเนินโครงการการจัดที่ดินทํากินให้ชุมชนตามนโยบายที่สําคัญของรัฐบาล ท้องที่ภาคกลาง ในโอกาสลงพื้นที่ตรวจราชการจังหวัดราชบุรี และจังหวัดกาญจนบุรี และประชุมคณะรัฐมนตรีอย่างเป็นทางการนอกสถานที่ โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นผู้มอบหนังสืออนุญาตให้เข้าทําประโยชน์ฯ ให้แก่ผู้ว่าราชการทั้ง 2 จังหวัด จํานวน 4 พื้นที่ รวมเนื้อที่ 8,390-2-52 ไร่ โดยราษฎรได้รับประโยชน์ จํานวน 552 ครอบครัว
โครงการจัดที่ดินทํากินให้ชุมชน เป็นการดําเนินงานตามนโยบายของรัฐบาลที่ได้แถลงไว้ต่อสภานิติบัญญัติแห่งชาติ เมื่อวันศุกร์ที่ 12 กันยายน 2557 เรื่อง การสร้างสมดุลระหว่างการอนุรักษ์กับการใช้ประโยชน์อย่างยั่งยืน ซึ่งจะดําเนินการจัดที่ดินให้แก่ผู้ยากไร้ไม่มีที่ดินทํากินและที่อยู่อาศัย โดยไม่ให้กรรมสิทธิ์ แต่เป็นการอนุญาตให้เข้าทําประโยชน์ในที่ดินของรัฐในลักษณะแปลงรวม ในรูปแบบสหกรณ์ หรือรูปแบบอื่นที่เหมาะสม ดําเนินการภายใต้คณะกรรมการนโยบายที่ดินแห่งชาติ (คทช.) ซึ่งมีนายกรัฐมนตรีเป็นประธาน ทั้งนี้ ที่ดินป่าสงวนแห่งชาติในความรับผิดชอบของกรมป่าไม้ ที่ได้อนุญาตเพื่อดําเนินโครงการจัดที่ดินทํากินให้ชุมชนตามนโยบายรัฐบาล ในครั้งนี้ จํานวน 4 พื้นที่ 2 จังหวัด เนื้อที่ 8,390-2-52 ไร่ ดังนี้
1. หนังสืออนุญาตให้เข้าทําประโยชน์หรืออยู่อาศัยภายในเขตป่าสงวนแห่งชาติ (แบบ ปส.23) อนุญาตให้จังหวัดราชบุรี เข้าทําประโยชน์หรืออยู่อาศัยในเขตป่าสงวนแห่งชาติ ป่าเขาบิน ท้องที่ตําบลปากช่อง อําเภอจอมบึง จังหวัดราชบุรี เพื่อดําเนินโครงการจัดที่ดินทํากินให้ชุมชน เนื้อที่ 231-1-01 ไร่
2. หนังสืออนุญาตให้เข้าทําประโยชน์หรืออยู่อาศัยภายในเขตป่าสงวนแห่งชาติ (แบบ ปส.23) อนุญาตให้จังหวัดราชบุรี เข้าทําประโยชน์หรืออยู่อาศัยในเขตป่าสงวนแห่งชาติ ป่าเขากรวดและป่าเขาพลอง ท้องที่ตําบลหินกอง อําเภอเมือง จังหวัดราชบุรี เพื่อดําเนินโครงการจัดที่ดินทํากินให้ชุมชน เนื้อที่ 129-1-48 ไร่
3. หนังสืออนุญาตให้เข้าทําประโยชน์หรืออยู่อาศัยภายในเขตป่าสงวนแห่งชาติ (แบบ ปส.23) อนุญาตให้จังหวัดกาญจนบุรี เข้าทําประโยชน์หรืออยู่อาศัยในเขตป่าสงวนแห่งชาติ ป่าเขาพระฤาษี และป่าเขาบ่อแร่ แปลงที่หนึ่ง ท้องที่ตําบลท่าขนุน และตําบลเขาชะแล อําเภอทองผาภูมิ ตําบลปรังเผล อําเภอสังขละบุรี จังหวัดกาญจนบุรี เพื่อดําเนินโครงการจัดที่ดินทํากินให้ชุมชน เนื้อที่ 6,576-2-85 ไร่
4. หนังสืออนุญาตให้เข้าทําประโยชน์หรืออยู่อาศัยภายในเขตป่าสงวนแห่งชาติ (แบบ ปส.23)อนุญาตให้จังหวัดกาญจนบุรี เข้าทําประโยชน์หรืออยู่อาศัยในเขตป่าสงวนแห่งชาติ ป่าดอนแสลบและป่าเลาขวัญ ท้องที่ตําบลหนองนกแก้ว ตําบลหนองปลิง และตําบลหนองฝ้าย อําเภอเลาขวัญ จังหวัดกาญจนบุรี เพื่อดําเนินโครงการจัดที่ดินทํากินให้ชุมชน เนื้อที่ 1,453-1-18 ไร่งวนแห่งชาติ พื้นที่ จ.ราชบุรี และกาญจนบุรี
รัฐบาลไทย-ข่าวทำเนียบรัฐบาล-พม. จัดประชุมคณะกรรมการประสานและกำกับการดำเนินงานป้องกันและปราบปรามการค้ามนุษย์ ครั้งที่ 1/2563
วันพุธที่ 15 มกราคม 2563
พม. จัดประชุมคณะกรรมการประสานและกํากับการดําเนินงานป้องกันและปราบปรามการค้ามนุษย์ ครั้งที่ 1/2563
พม. จัดประชุมคณะกรรมการประสานและกํากับการดําเนินงานป้องกันและปราบปรามการค้ามนุษย์ ครั้งที่ 1/2563
วันนี้ (15 ม.ค. 63) เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะกรรมการประสานและกํากับการดําเนินงานป้องกันและปราบปรามการค้ามนุษย์(คณะกรรมการ ปกค.) ครั้งที่ 1/2563 โดยมี นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) และผู้แทนจากหน่วยงานที่เกี่ยวข้องจํานวน 50 คน เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายจุติ กล่าวว่า การประชุมคณะกรรมการประสานและกํากับการดําเนินงานป้องกันและปราบปรามการค้ามนุษย์(คณะกรรมการ ปกค.) ครั้งที่ 1/2563 มีวาระการพิจารณาที่สําคัญคือ การพิจารณาให้ความเห็นชอบแบบสัมภาษณ์เบื้องต้น เพื่อการคัดแยกผู้เสียหายจากการค้ามนุษย์และผู้เสียหายจากการบังคับใช้แรงงานหรือบริการ (ตามพระราชบัญญัติป้องกันและปราบปรามการค้ามนุษย์ พ.ศ. 2551 และที่แก้ไขเพิ่มเติม) เพื่อให้หน่วยงานที่เกี่ยวข้องได้นําไปใช้ในการคัดแยกผู้เสียหายจากการค้ามนุษย์อย่างมีประสิทธิภาพ และเป็นไปในทิศทางเดียวกัน รวมทั้งสามารถเป็นข้อมูลเบื้องต้นประกอบการช่วยเหลือคุ้มครองสวัสดิภาพผู้เสียหายตามสิทธิและเจตนารมณ์ของกฎหมาย
นายจุติ กล่าวเพิ่มเติมว่า การประชุมครั้งนี้ ที่ประชุม ได้เห็นชอบการเสนอขอแต่งตั้งคณะอนุกรรมการ จํานวน 1 ชุด เพื่อเป็นกลไกสําคัญในการขับเคลื่อนการดําเนินงานป้องกันและปราบปรามการค้ามนุษย์ได้แก่ 1) คณะอนุกรรมการให้ความช่วยเหลือแก่ผู้เสียหายจากการกระทําความผิดฐานค้ามนุษย์เพื่อบังคับคดีให้เป็นไปตามคําพิพากษา โดยมีหน้าที่ดําเนินการช่วยเหลือแก่ผู้เสียหายจากการกระทําความผิดฐานค้ามนุษย์และบังคับคดีให้เป็นไปตามคําพิพากษาหรือคําสั่งของศาล 2) คณะอนุกรรมการพัฒนาหลักสูตรฝึกอบรมพนักงานเจ้าหน้าที่ตามพระราชบัญญัติป้องกันและปราบปรามการค้ามนุษย์ พ.ศ. 2551 และที่แก้ไขเพิ่มเติม เพื่อพัฒนาหลักสูตรการฝึกอบรมพนักงานเจ้าหน้าที่ตามกฎหมายว่าด้วยการป้องกันและปราบปรามการค้ามนุษย์ ให้มีเนื้อหาสอดคล้องกับกฎหมายว่าด้วยการป้องกันและปราบปรามการค้ามนุษย์ และใช้ในการฝึกอบรมพนักงานเจ้าหน้าที่ตามกฎหมายดังกล่าวให้มีความรู้และปฏิบัติงานได้อย่างมีประสิทธิภาพ และ 3) คณะอนุกรรมการขับเคลื่อนแผนปฏิบัติการด้านการป้องกันป้องกันและแก้ไขปัญหาการค้ามนุษย์ เพื่อทําหน้าที่ขับเคลื่อนแผนปฏิบัติการด้านการป้องกันและแก้ไขปัญหาการค้ามนุษย์ พ.ศ. 2561 - 2580 รวมทั้งกํากับ ติดตาม และประเมินผลการดําเนินงานของหน่วยงานที่เกี่ยวข้อง โดยกระทรวงการพัฒนาสังคมและความมั่นคงของมนุษย์ (พม.) จะนําคําสั่งดังกล่าวเสนอนายจุรินทร์ ลักษณวิศิษฎ์รองนายกรัฐมนตรี ประธานคณะกรรมการ ปกค. เพื่อลงนามต่อไป
รัฐบาลไทย-ข่าวทำเนียบรัฐบาล-ถ้าต้องทำงานที่บ้าน ตามมาตรการ Work from home ควรดูแลสุขภาพอย่างไร ??
วันอาทิตย์ที่ 24 พฤษภาคม 2563
ถ้าต้องทํางานที่บ้าน ตามมาตรการ Work from home ควรดูแลสุขภาพอย่างไร ??
ทํางานที่บ้านควรดูแลสุขภาพอย่างไร
Q : ถ้าต้องทํางานที่บ้าน ตามมาตรการ Work from home ควรดูแลสุขภาพอย่างไร ??
A : ควรขยับร่างกาย 10 นาทีขึ้นไป หากไม่มีที่ออกกําลังกาย อาจเลือกทํางานบ้าน เช่น กวาดบ้าน ถูพื้น ติดต่อกัน 10 นาทีขึ้นไป หากสามารถทําได้ 150 นาที/สัปดาห์ จะช่วยส่งเสริมสุขภาพได้
รัฐบาลไทย-ข่าวทำเนียบรัฐบาล-รัฐมนตรี ก.อุตฯ  เปิดสัมมนา TISI Transformation
วันจันทร์ที่ 19 กุมภาพันธ์ 2561
รัฐมนตรี ก.อุตฯ  เปิดสัมมนา TISI Transformation
รัฐมนตรี ก.อุตฯ  เปิดสัมมนา TISI Transformation  ณ ห้องแกรนด์ ไดมอนด์ บอลรูม อาคารอิมแพ็ค ฟอรั่ม เมืองทองธานี
วันนี้ (19 กุมภาพันธ์ 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีการเปิดสัมมนา TISI Transformation เรื่อง สมอ. 4.0 : e-license และกล่าวปาฐกถาพิเศษเรื่องอุตสาหกรรม4.0: การพลิกโฉมสู่ สมอ.4.0 โดยมีนายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม กล่าวรายงาน พร้อมทั้งผู้บริหารกระทรวงอุตสาหกรรมร่วมเป็นเกียรติ ณ ห้องแกรนด์ ไดมอนด์ บอลรูม อาคารอิมแพ็ค ฟอรั่ม เมืองทองธานี
รัฐมนตรีว่าการกระทรวงอุตสาหกรรม กล่าวว่า ระบบ e-license ของ สมอ. ถือเป็นก้าวแรกที่สําคัญของ big data กระทรวงอุตสาหกรรม ที่ได้มีการประยุกต์เทคโนโลยีดิจิทัลเข้ามาใช้ปรับปรุงกระบวนการทํางานเพื่อการรับรองผลิตภัณฑ์ของ สมอ. ซึ่งสามารถออกใบอนุญาตได้ภายใน 10 วันทําการ จากเดิม 15 วัน ครอบคลุม 10 มาตรฐาน และจะดําเนินการให้ครอบคลุม 173 มาตรฐาน ภายในปี 2561 โดยมีเป้าหมายให้สามารถออกใบอนุญาตได้ครบทุกมาตรฐาน ภายในปี 2562 เพื่ออํานวยความสะดวกให้ผู้ประกอบการในการทําธุรกิจตามนโยบาย Ease of Doing Business ของรัฐบาล
รัฐบาลไทย-ข่าวทำเนียบรัฐบาล-กยส. เห็นชอบให้นำเรื่องการสนับสนุนสตรี ให้เป็นพลังสำคัญทางเศรษฐกิจ มากำหนดเป็นนโยบายการส่งเสริมและพัฒนาสตรี
วันศุกร์ที่ 24 สิงหาคม 2561
กยส. เห็นชอบให้นําเรื่องการสนับสนุนสตรี ให้เป็นพลังสําคัญทางเศรษฐกิจ มากําหนดเป็นนโยบายการส่งเสริมและพัฒนาสตรี
รอง นรม.พลเอก ฉัตรชัยฯ เป็นประธานประชุม กยส. ครั้งที่ 1/61 มอบหมายหน่วยงานที่เกี่ยวข้องศึกษา ดําเนินการนําประเด็นความรุนแรงในครอบครัว-การสนับสนุนสตรีให้เป็นพลังสําคัญทางเศรษฐกิจ ให้ผู้ชายมีส่วนร่วมดูแลครอบครัว มากําหนดเป็นนโยบายส่งเสริมและพัฒนาสตรี
วันนี้ (24 สิงหาคม 2561) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการนโยบายและยุทธศาสตร์การพัฒนาสถานภาพสตรีแห่งชาติ (กยส.) ครั้งที่ 1/2561 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญดังนี้
ที่ประชุมเห็นชอบให้นําประเด็นความรุนแรงในครอบครัว การสนับสนุนสตรีให้เป็นพลังสําคัญทางเศรษฐกิจ โดยเฉพาะเรื่องการแบ่งเบาภาระของผู้หญิงในเรื่องการเลี้ยงดูเด็ก ซึ่งเป็นนโยบายที่ทําให้ประเทศสามารถพัฒนาไปในทิศทางที่ดี ในการพัฒนาคุณภาพของสตรีและเด็ก สิ่งที่สําคัญคือการทําให้ผู้ชายเข้ามามีส่วนร่วมในการดูแลครอบครัว รวมไปถึงการแก้ไขกฎหมายบางฉบับ ที่จะนําไปสู่แนวทางการปฏิบัติอย่างเป็นรูปธรรม
พร้อมกันนี้รองนายกรัฐมนตรีได้มอบหมายให้ทุกหน่วยงานที่เกี่ยวข้องร่วมกันดําเนินการศึกษา และดําเนินการ เพื่อกําหนดเป็นนโยบายการส่งเสริมและพัฒนาสตรี นําไปปฏิบัติร่วมกับคณะกรรมการส่งเสริมการพัฒนาสตรี (กสส.) และจัดทําเป็นร่างนโยบายเสนอต่อ กยส. โดยมอบให้กรมกิจการสตรีและสถาบันครอบครัวเป็นหน่วยงานหลักในการในการจัดทําเป็นแผนงาน/โครงการ/กิจกรรม ในแผนปฏิบัติการตามยุทธศาสตร์การพัฒนาสตรี พ.ศ. 2560-2561 เพื่อเสนอต่อสํานักงบประมาณให้สอดคล้องกับระยะเวลาการเสนอของบประมาณประจําปี พ.ศ. 2563
****************************
สํานักโฆษก
รัฐบาลไทย-ข่าวทำเนียบรัฐบาล-‘ก.แรงงาน ร่วมกับ HERO’ มอบถุงซิป 204,000 ชิ้น ให้ สภากาชาดไทย ส่งต่อประชาชนป้องกันโควิด - 19
วันพฤหัสบดีที่ 23 เมษายน 2563
‘ก.แรงงาน ร่วมกับ HERO’ มอบถุงซิป 204,000 ชิ้น ให้ สภากาชาดไทย ส่งต่อประชาชนป้องกันโควิด - 19
กระทรวงแรงงาน ร่วมกับ แบรนด์ HERO มอบผลิตภัณฑ์ถุงซิปพลาสติก จํานวน 204,000 ชิ้น ให้กับสภากาชาดไทย นําไปมอบให้ประชาชนใช้บรรจุหน้ากากผ้าเพื่อป้องกันการแพร่ระบาดของไวรัส COVID -19
วันนี้ (23 เม.ย. 63) เวลา 10.00 น. นางเธียรรัตน์ นะวะมะวัฒน์ รองปลัดกระทรวงแรงงาน ร่วมกับ นายทวี จุลศักดิ์ศรีสกุล กรรมการบริษัท คิงส์แพ็ค อินดัสเตรียล จํากัด ผู้จัดจําหน่ายผลิตภัณฑ์พลาสติก ภายใต้แบรนด์ “HERO” มอบผลิตภัณฑ์ถุงซิปพลาสติก จํานวน 102,000 ชิ้น ให้กับ นางสุนันทา ศรอนุสิน ผู้อํานวยการสํานักงานยุวกาชาด สภากาชาดไทย และคณะ ณ ห้องประชุม ชั้น 4 อาคารเฉลิม บูรณะนนท์ สภากาชาดไทย
ทั้งนี้ เมื่อวันที่ 13 เมษายนที่ผ่านมา สภากาชาดไทย ได้มอบผ้าสาลูแก่กระทรวงแรงงาน จํานวน 67 ม้วน นําไปให้สถาบัน/สํานักงานพัฒนาฝีมือแรงงานทั่วประเทศ ตัดเย็บเป็นหน้ากากอนามัย จํานวน 200,000 ชิ้น แต่หน้ากากผ้าดังกล่าวยังไม่มีถุงใส่ เพื่อความสะอาดและปลอดภัยแก่ผู้ใช้กระทรวงแรงงานจึงได้ประสานบริษัท คิงส์แพ็ค อินดัสเตรียล จํากัด ผู้จัดจําหน่ายผลิตภัณฑ์พลาสติก ภายใต้แบรนด์ “HERO” ได้นําถุงซิปพลาสติกมามอบให้สํานักงานยุวกาชาด สภากาชาดไทย จํานวน 102,000 ชิ้น เมื่อวันที่ 16 เมษายนที่ผ่านมา และในวันนี้ (23 เม.ย.63) บริษัทฯ มอบให้อีกจํานวน 102,000 ชิ้น รวมเป็นจํานวนทั้งสิ้น 204,000 ชิ้น เพื่อนําไปส่งมอบให้แก่สํานักงานยุวกาชาด สภากาชาดไทย ไว้ใช้บรรจุใส่หน้ากากผ้าก่อนที่จะได้นําไปแจกจ่ายให้กับประชาชนในการป้องกันการแพร่ระบาดของเชื้อไวรัสโควิด - 19 ต่อไป
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
23 เมษายน 2563
รัฐบาลไทย-ข่าวทำเนียบรัฐบาล-ผู้ช่วย รมว.กระทรวงดิจิทัลฯ เป็นประธานในพิธีลงนามบันทึกข้อตกลงความร่วมมือว่าด้วยการศึกษาและพัฒนาระบบบ้านอัจฉริยะ (Smart Home)
วันอังคารที่ 19 มิถุนายน 2561
ผู้ช่วย รมว.กระทรวงดิจิทัลฯ เป็นประธานในพิธีลงนามบันทึกข้อตกลงความร่วมมือว่าด้วยการศึกษาและพัฒนาระบบบ้านอัจฉริยะ (Smart Home)
ผู้ช่วย รมว.กระทรวงดิจิทัลฯ
ดร.พันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีลงนามบันทึกข้อตกลงความร่วมมือว่าด้วยการศึกษาและพัฒนาระบบบ้านอัจฉริยะ (Smart Home) ระหว่าง บริษัท กสท โทรคมนาคม จํากัด (มหาชน) รัฐวิสาหกิจในสังกัดกระทรวงดิจิทัลฯ และการเคหะแห่งชาติ ซึ่งมีเจตจํานงร่วมกันที่จะร่วมมือศึกษาและพัฒนาระบบบ้านอัจฉริยะ เพื่อเป็นส่วนหนึ่งในการขับเคลื่อนการพัฒนาที่อยู่อาศัยปรับปรุงสภาพแวดล้อมชุมชน และยกระดับคุณภาพชีวิตของประชาชน สอดคล้องกับนโยบายภาครัฐในเรื่อง “การพัฒนาที่อยู่อาศัยสําหรับผู้มีรายได้น้อย ผู้สูงอายุ คนพิการ” เป็นการขับเคลื่อนชุมชนอย่างบูรณาการ อันจะรองรับสังคมผู้สูงอายุในอนาคต และนําไปสู่ชุมชนเข้มแข็งอย่างยั่งยืน ทั้งนี้ สําหรับการนําเทคโนโลยีด้านดิจิทัลและระบบสื่อสารโทรคมนาคมของ บมจ.กสท โทรคมนาคม มาเพิ่มเติมในการสร้างบ้านอัจฉริยะให้กับประชาชน ถือเป็นการช่วยเหลือประชาชนผู้มีรายได้น้อยได้มีที่พักอาศัยเป็นหลักแหล่ง ส่งผลให้เกิดคุณภาพชีวิตที่ดีขึ้นไม่ต้องกังวลเกี่ยวกับการหาที่อยู่ เพิ่มศักยภาพการดูแลตนเองต่อยอดไปถึงการพัฒนาครอบครัว และยกระดับคุณภาพชีวิตของคนในประเทศอย่างยั่งยืน เมื่อวันที่ 18 มิถุนายน 2561 ณ โรงแรมเซ็นทารา แกรนด์ แอท เซ็นทรัลลาดพร้าว ถนนพหลโยธิน เขตจตุจักร กรุงเทพฯ
*********************
รัฐบาลไทย-ข่าวทำเนียบรัฐบาล-บสย.รักพี่วิน ทะลุ 8,300 ราย คาดสัปดาห์นี้เคลียร์ครบ  22 มี.ค.เปิด“ติวพี่วินก่อนกู้เงิน”สร้างภูมิคุ้มกันหนี้นอกระบบ
วันจันทร์ที่ 11 มีนาคม 2562
บสย.รักพี่วิน ทะลุ 8,300 ราย คาดสัปดาห์นี้เคลียร์ครบ  22 มี.ค.เปิด“ติวพี่วินก่อนกู้เงิน”สร้างภูมิคุ้มกันหนี้นอกระบบ
บสย. เร่งประสานธนาคารพันธมิตร เดินหน้าโครงการ บสย.รักพี่วิน หลังยอดขอสินเชื่อพี่วิน พุ่งทะยานกว่า 8,300 ราย  มั่นใจเคลียร์ทั้งหมดสัปดาห์นี้ เตรียมผนึกสมาคมผู้ขับขี่รถจักรยานยนต์รับจ้างแห่งประเทศไทย เปิดหลักสูตร “ติวพี่วินก่อนกู้เงิน” สร้างภูมิคุ้มกัน
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่าโครงการ บสย.รักพี่วิน ประสบความสําเร็จเกินความคาดหมายมีพี่วินเข้าร่วมโครงการ และลงทะเบียนกับ บสย. ระหว่าง 21 ก.พ. – 4 มี.ค. กว่า 8,300 ราย โดยมีพี่วินผ่านขั้นตอนการติดต่อกลับจาก บสย. และได้สัมภาษณ์เพื่อประเมินความสามารถในการชําระหนี้เบื้องต้น พร้อมส่งรายชื่อให้ธนาคารแล้ว จํานวน 3,800 ราย ส่วนที่เหลืออีก 4,500 รายอยู่ในกระบวนการติดต่อกลับ คาดว่าภายในสัปดาห์นี้ จะนําส่งรายชื่อและข้อมูลให้กับสถาบันการเงินได้ทั้งหมด โดยสถาบันการเงินจะใช้ระยะเวลาในการพิจารณาอนุมัติสินเชื่อประมาณ 2 สัปดาห์ ถึง 1 เดือน
“กระบวนการการพิจารณาเบื้องต้นของ บสย.จะเร็วขึ้นเป็นลําดับ สําหรับพี่วิน ที่ลงทะเบียนที่เหลืออีก 4,400 คน จะได้รับการติดต่อกลับไม่เกิน 3 วันทําการ เนื่องจากเราได้นําเครื่องมือทางด้านดิจิทัลแพลทฟอร์ม มาใช้ในการพิจารณาคัดกรองเบื้องต้น (Prescreening) ก่อนนําส่งสถาบันการเงิน และหลังจากนี้จะเข้าสู่ภาวะปกติ แบบเรียลไทม์ ” ดร.รักษ์ กล่าว นอกจากนี้ บสย.ยังได้เร่งประสานธนาคารพันธมิตร เพื่อเดินหน้าโครงการรักพี่วิน โดยติดตามผลการพิจารณาการปล่อยสินเชื่อของธนาคารพันธมิตร รวมถึงการประสานธนาคารเพิ่มเติม เพื่อรองรับความต้องการ การขอสินเชื่อ นอกเหนือธนาคารที่ร่วมโครงการกับบสย.ในขณะนี้แล้ว คือ ธนาคารออมสิน ธนาคารทิสโก้ จํากัด (มหาชน) บริษัท ไฮเวย์ จํากัด (สมหวังเงินสั่งได้) ธนาคารไทยเครดิตเพื่อรายย่อย จํากัด (มหาชน) และ อีกหนึ่งสถาบันการเงิน โดยธนาคารพันธมิตร ยังได้เตรียมอัตราดอกเบี้ยผ่อนปรนให้พี่วินด้วย
ทั้งนี้ บสย. ร่วมกับสมาคมผู้ขับขี่รถจักรยานยนต์รับจ้างแห่งประเทศไทย เปิดโครงการ Financial Literacy หลักสูตรอบรมให้ความรู้ทางการเงินกลุ่มอาชีพอิสระ กลุ่มพี่วิน จํานวน 100 คน หัวข้อ “ติวพี่วินก่อนกู้เงิน” โดย นายสุรชัย กําพลานนท์วัฒน หรือ MR. Banker เนื้อหาหลักสูตร ประกอบด้วย การแนะนําการเตรียมเอกสารประกอบเพื่อขอสินเชื่อกับธนาคาร การทําเวิร์คชอป ให้ความรู้การสร้างวินัยทางการเงิน การตรวจสุขภาพทางการเงิน และ หัวข้อ “วิน..เปลี่ยนเมือง” โดยนายเฉลิม ชั่งทอง นายกสมาคมผู้ขับขี่รถจักรยานยนต์รับจ้างแห่งประเทศไทย ในวันที่ 22 มีนาคม นี้ เวลา 13.30 -15.00 น. ณ อาคารเฉลิมพระบารมี 50 ปี ซอยศูนย์วิจัย ถ.เพชรบุรีตัดใหม่ กรุงเทพฯ และ ในวันที่ 26 มีนาคม นี้ บสย.และธนาคารออมสิน ภาค 14 ได้ร่วมกันจัดโครงการอบรม ณ โรบินสัน สาขาอยุธยา ตั้งแต่เวลา 10.00 น – 16.00 น. ตั้งเป้าพี่วิน เข้าร่วมอบรม จํานวน 500 คน
รัฐบาลไทย-ข่าวทำเนียบรัฐบาล-ก.แรงงาน เชิญร่วมบริจาคช่วยเหลือ มูลนิธิเด็ก ได้รับผลกระทบ โควิด-19 [กระทรวงแรงงาน]
วันอังคารที่ 12 พฤษภาคม 2563
ก.แรงงาน เชิญร่วมบริจาคช่วยเหลือ มูลนิธิเด็ก ได้รับผลกระทบ โควิด-19 [กระทรวงแรงงาน]
ก.แรงงาน เชิญร่วมบริจาคช่วยเหลือ มูลนิธิเด็ก ได้รับผลกระทบ โควิด-19
กระทรวงแรงงาน ขอเชิญผู้มีเมตตาทุกท่านร่วมบริจาคช่วยเหลือมูลนิธิเด็ก ที่ต้องดูแลเด็กกว่า ๒๑๐ คน ซึ่งได้รับผลกระทบจากการแพร่ระบาดของไวรัสโควิด-๑๙ และพร้อมเข้าดูแลสิทธิประโยชน์เจ้าหน้าที่ของมูลนิธิ ประสานกระทรวงพัฒนาสังคมและความมั่นคงของมนุษย์ดูแลช่วยเหลือเด็กต่อไป
วันที่ ๑๒ พฤษภาคม ๒๕๖๓ เวลา ๑๓.๐๐ น.รองศาสตราจารย์ ดร.จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงานให้การต้อนรับนางรัชนี ธงไชย กรรมการเลขานุการมูลนิธิเด็กและคณะ เข้าพบหารือและขอคําปรึกษา จากการที่มูลนิธิเด็กได้รับผลกระทบจากการแพร่ระบาดของไวรัสโควิด-๑๙ ซึ่งทําให้ยอดเงินบริจาคเข้ามูลนิธิเด็กมียอดเงินบริจาคลดลง ซึ่งทําให้เด็กที่อยู่ในความดูแลจํานวนกว่า ๒๑๐ คน พนักงานและบุคลากรของมูลนิธิได้รับผลกระทบ ณ ห้องประชุมแสงสิงแก้ว ชั้น ๕ อาคารกระทรวงแรงงาน
รองศาสตราจารย์ ดร.จักษ์ฯกล่าวว่า กระทรวงแรงงาน พร้อมเข้าไปดูแลเรื่องของสิทธิประโยชน์สําหรับเจ้าหน้าที่ของมูลนิธิ ประสานกระทรวงพัฒนาสังคมและความมั่นคงของมนุษย์ เรื่องของการดูแลและการช่วยเหลือเด็กของมูลนิธิ และขอเชิญชวนให้ทุกท่านที่มีความพร้อมให้การช่วยเหลือได้ช่วยกันบริจาคทรัพย์สิน เงินทอง และสิ่งของบริโภคต่างๆ เนื่องจากปัจจัยสี่เป็นเรื่องสําคัญต่อเด็กๆ และเจ้าหน้าที่ทุกคนที่จะใช้ในการดํารงชีพ
นางรัชนี ธงไชย กรรมการเลขานุการมูลนิธิเด็กกล่าวว่า การเข้าพบในครั้งนี้ทางมูลนิธิเด็กต้องการให้กระทรวงแรงงานช่วยเหลือเรื่องของการประชาสัมพันธ์ การช่วยเหลือด้านสวัสดิการต่อพนักงานที่ได้รับผลกระทบ เพื่อให้พนักงานได้มีขวัญกําลังใจมากขึ้น และขอให้ผู้มีเมตตาต่อเด็กๆ สามารถร่วมบริจาคได้ที่ มูลนิธิเด็ก เลขที่ ๙๕/๒๔ หมู่ ๖ ซอยกระทุ่มล้ม ๑๘ ((ซอยเกียรติร่วมมิตร) ถนนพุทธมณฑลสาย ๔ ตําบลกระทุ่มล้ม อําเภอสามพราน จังหวัดนครปฐม เบอร์โทร ๐๒-๘๑๔-๑๔๘๑ โทรสาร ๐๒-๘๑๔-๐๓๖๙ E-mail Address :children@ffc.or.thHomepage :www.ffc.or.thหรือโอนผ่านทางธนาคาร ธนาคารไทยพาณิชย์ สาขาเพชรเกษมซอย ๑๑๔ เลขที่บัญชี ๑๑๕-๒-๑๔๗๓๓-๐, ธนาคารกสิการไทย สาขาพุทธมณฑลสาย ๔ เลขที่บัญชี ๒๖๑-๒-๘๔๔๘๑-๒, ธนาคารกรุงเทพ สาขาหนองแขม เลขที่บัญชี ๒๓๖-๐-๓๐๘๗๘-๘ และธนาคารกรุงไทย สาขาเพชรเกษม ๙๑ (อ้อมน้อย) เลขที่บัญชี ๗๓๒-๑-๒๕๒๙๘-๑
———————————-
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-รมว.ดิจิทัล ปาฐกถาพิเศษหัวข้อ “ICT for Education and Professional Development in Thailand : How Far We Go”
วันอังคารที่ 7 พฤศจิกายน 2560
รมว.ดิจิทัล ปาฐกถาพิเศษหัวข้อ “ICT for Education and Professional Development in Thailand : How Far We Go”
รมว.ดิจิทัล
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษหัวข้อ “ICT for Education and Professional Development in Thailand : How Far We Go” ในการประชุมวิชาการประจําปีระดับชาติ “การพัฒนาการศึกษาสําหรับบุคลากรด้านสุขภาพ” ครั้งที่ 4 ในหัวข้อ “เทคโนโลยีสารสนเทศ เสริมพลัง สร้างวิชาชีพสุขภาพ (ICT to Empower Health Professional Education)” ซึ่งมูลนิธิการพัฒนาการศึกษาบุคลากรสุขภาพแห่งชาติ (ศสช.) ร่วมกับ สํานักงานกองทุนสนับสนุนการสร้างสุขภาพ (สสส.) จัดขึ้น โดยมีเป้าหมายให้เกิดการเชื่อมโยงการเรียนการสอนและการวิจัยระบบสุขภาพเชิงนโยบายในสถาบันการศึกษา ร่วมกับเครือข่ายวิจัยระบบสุขภาพและกระทรวงสาธารณสุขอย่างเป็นรูปธรรมด้วยเทคโนโลยีที่เหมาะสมกับบริบทของประเทศ โดยการนําเอาระบบบริการและการทํางานร่วมกันเป็นทีมสหสาขาวิชาชีพเป็นตัวตั้ง พัฒนาขีดความสามารถเพื่อขับเคลื่อนนโยบายสุขภาพอย่างครบวงจร ซึ่งสอดคล้องกับแผนพัฒนาดิจิทัลเพื่อเศรษฐกิจและสังคมของประเทศ ที่มุ่งพัฒนากําลังคนทุกสาขาอาชีพให้พร้อมเข้าสู่ยุคเศรษฐกิจและสังคมดิจิทัล เมื่อวันที่ 6 พฤศจิกายน 2560 ณ ห้องอินฟินิตี้ บอลรูม โรงแรมพูลแมน คิงเพาเวอร์ ซอยรางน้ํา กรุงเทพฯ
************************
รัฐบาลไทย-ข่าวทำเนียบรัฐบาล-รัฐบาลวางเป้าหมายจัดการด้านอาหาร สู่การเป็นครัวของโลก
วันจันทร์ที่ 16 กรกฎาคม 2561
รัฐบาลวางเป้าหมายจัดการด้านอาหาร สู่การเป็นครัวของโลก
รัฐบาลมุ่งสู่เป้าหมายการเป็นครัวของโลกโดยได้จัดทํายุทธศาสตร์การจัดการด้านอาหารของประเทศ ปี2560 – 2579 เชื่อมโยงการผลิต การแปรรูป การตลาด และการบริการจนถึงมือผู้บริโภค และน้อมนําหลักปรัชญาของเศรษฐกิจพอเพียงมาเป็นหลักคิดพื้นฐาน
อาทิตย์ที่ 15 ก.ค. 61
รัฐบาลวางเป้าหมายจัดการด้านอาหาร สู่การเป็นครัวของโลก
ต่อจากนี้ไป ขอเชิญรับฟังไทยคู่ฟ้า ครับ
รัฐบาลมุ่งสู่เป้าหมายการเป็นครัวของโลกโดยได้จัดทํายุทธศาสตร์การจัดการด้านอาหารของประเทศ ปี2560 – 2579 เชื่อมโยงการผลิต การแปรรูป การตลาด และการบริการจนถึงมือผู้บริโภค และน้อมนําหลักปรัชญาของเศรษฐกิจพอเพียงมาเป็นหลักคิดพื้นฐาน ประกอบด้วย การสร้างความมั่นคงด้านอาหาร คุณภาพและความปลอดภัย อาหารศึกษา และการบริหารจัดการที่มีประสิทธิภาพ เพื่อลดจํานวนผู้ที่ขาดแคลนอาหารลดปริมาณขยะอาหาร สร้างความเชื่อมั่นต่อคุณภาพและความปลอดภัยในอาหาร เพิ่มมูลค่าการค้าของสินค้าอาหาร ลดจํานวนผู้ที่มีปัญหาโภชนาการ และให้มีหน่วยงานกลางประสานการดําเนินงาน ทั้งนี้ เพื่อให้ประเทศไทยก้าวไปเป็นครัวที่ได้รับความไว้วางใจจากคนทั่วโลก
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เครื่องปรับอากาศประหยัดไฟสูง High Seer
วันศุกร์ที่ 10 กรกฎาคม 2563
เครื่องปรับอากาศประหยัดไฟสูง High Seer
วันที่ 17 ธันวาคม 2562
เครื่องปรับอากาศประหยัดไฟสูง High SEER ซึ่งสามารถต่อ internet ได้ และกรอง PM2.5 ได้ ของบริษัท ซัยโจเด็นกิ อินเตอร์เนชั่นแนล จํากัด ได้รับการประกาศขึ้นทะเบียนบัญชีนวัตกรรมไทย ตั้งแต่ปี 2561 จนถึงปัจจุบัน เนื่องจากบริษัท ซัยโจเด็นกิ อินเตอร์เนชั่นแนล จํากัด นําเสนอเทคโนโลยีของบริษัทฯ ที่ได้รับการขึ้นบัญชีนวัตกรรม ทั้งนี้ บริษัทฯ ได้นําเครื่องที่ขึ้นบัญชีฯ แล้ว ไปติดตั้งให้กับกรมสรรพากร สํานักงานใหญ่ จากการติดตั้งไปแล้ว การทํางานได้ผลดีและมีประสิทธิภาพ อีกทั้งช่วยประหยัดพลังงาน และจัดการฝุ่น PM2.5 พร้อมด้วย เครื่องฟอกอากาศที่สามารถกรอง PM2.5 และเชื่อมต่ออินเตอร์เน็นได้
รัฐบาลไทย-ข่าวทำเนียบรัฐบาล-ผู้ที่เป็นโรคหัวใจ มีโอกาสในการรับเชื้อไวรัสโควิด-19 ได้มากกว่าผู้ที่มีสุขภาพร่างกายปกติหรือไม่ ??
วันอังคารที่ 12 พฤษภาคม 2563
ผู้ที่เป็นโรคหัวใจ มีโอกาสในการรับเชื้อไวรัสโควิด-19 ได้มากกว่าผู้ที่มีสุขภาพร่างกายปกติหรือไม่ ??
เป็นโรคหัวใจ มีโอกาสในการรับเชื้อไวรัสโควิด-19 มากกว่าผู้ที่มีสุขภาพร่างกายปกติหรือไม่ ??
Q : ผู้ที่เป็นโรคหัวใจ มีโอกาสในการรับเชื้อไวรัสโควิด-19 ได้มากกว่าผู้ที่มีสุขภาพร่างกายปกติหรือไม่ ??
A : ไม่ใช่ ผู้ป่วยโรคหัวใจนั้นมีโอกาสติดเชื้อโควิด-19 ได้ไม่แตกต่างจากคนทั่วไป แต่หากติดเชื้อแล้ว มีโอกาสที่จะมีอาการป่วยรุนแรงได้มากกว่า